recursal/SuperWikiNEXT-32B huggingface dataset:
**உச்சிப்பிள்ளையார் கோயில்** (*Ucchi Pillayar Temple*) தென்னிந்திய மாநிலமான தமிழகத்தின் திருச்சி நகரத்தில் உள்ள பிள்ளையார் கோயில் ஆகும். 3 பில்லியன் ஆண்டுகள் பழமை வாய்ந்த பாறையின் உச்சியில் இந்த கோயில் அமைந்துள்ளதால் உச்சிப்பிள்ளையார் கோயில் என்று இதற்கு பெயர் வந்தது. (இப்பாறைக்கு மலைக் கோட்டை எனவும் பெயர் உண்டு.)

இக்கோயில் மலைக்கோட்டையின் உச்சியில் 273 அடி உயரத்தில் உள்ளது. பிள்ளையார் சன்னதியை அடைய தரையில் இருந்து 437 படிகளை ஏற வேண்டும்.

மலைக்கோட்டை திருச்சி

சங்கநூல் குறிப்பு
-----------------

பானை செய்யும் குயவனின் சிறுவன் தந்தையைப் போல விளையாடுகையில் பானை செய்யும் சக்கரத்தில் வைத்த பச்சைமண் உருண்டை போல் இந்த மலை இருந்ததாம். இதன் அரசன் சோழன் நலங்கிள்ளி என்று புலவர் கோவூர் கிழார்.

மரபு வழி வரலாறு
---------------

இராவணனுடன் நடந்த போரில் வெற்றி பெற்று அயோத்தியா திரும்பிய இராமருக்கு பட்டாபிஷேகம் நடந்தது. அதில் விபீசணனும் கலந்து கொண்டார். போரில் தனக்கு உதவியதற்காக இராமர், விபீசணனுக்கு இரங்கநாதர் சிலை ஒன்றை பரிசளித்தார். விபீசணன் இராமருக்கு உதவிய போதிலும், அவர் அசுரன் என்ற காரணத்தால் அச்சிலையை அவர் கொண்டு செல்வதில் விருப்பமில்லாத தேவர்கள், அதை தடுக்க வேண்டுமென விநாயகரிடம் வேண்டுகோள் விடுத்தனர். அவர்களது வேண்டுகோளை விநாயகரும் ஏற்றார்.

விபீசணன் இலங்கைக்கு திருச்சி வழியே செல்லும் போது, அங்கு ஓடும் காவிரி ஆற்றில் குளிக்க விரும்பினார். ஆனால், இரங்கநாதர் சிலையை ஒரு முறை தரையில் வைத்து விட்டால் அதை அங்கிருந்து நகர்த்த முடியாது என்ற காரணத்தால் செய்வதறியாமல் திகைத்தார். அப்போது அங்கு இருந்த ஒரு சிறுவனிடம் அச்சிலையைக் கொடுத்து, தான் குளித்து விட்டு வரும் வரையில் அதைத் தாங்கி பிடித்துக் கொள்ளுமாறு வேண்டுகோள் விடுத்து குளிக்கச் சென்று விட்டார்.

சிறுவன் வேடத்தில் இருந்த விநாயகர், இரங்கநாதர் சிலையை தரையில் வைத்து விட்டார். இதைக் கண்ட விபீசணன் கோபங்கொண்டு அச்சிறுவனைத் துரத்தி மலை உச்சியில் பிடித்து, கோபத்தில் அவனது தலையில் கொட்டினார். அப்பொழுது விநாயகர் தன் சுயரூபத்தை வெளிப்படுத்தினார். பின்பு, அவ்விடத்திலேயே உச்சிப்பிள்ளையார் கோயில் எழுப்பப்பட்டது.

இக்கதைக்கேற்றபடி, இங்குள்ள விநாயகர் சிலையின் தலையில் ஒரு வீக்கம் இருப்பதைக் காணலாம்.

மேற்கோள்கள்
-----------

1. ↑  வேட்கோச் சிறாஅர் தேர்க் கால் வைத்த
பசு மண் குரூஉத் திரள் போல, அவன்
கொண்ட குடுமித்து, இத் தண் பணை நாடே. 10
திணை பாடாண்திணை; துறை இயன்மொழி.
சோழன் நலங்கிள்ளியைக் கோவூர் கிழார் பாடியது.
புறநானூறு 32
2. ↑  மு.ஹரி காமராஜ் (2 சூலை 2021). *திருப்பம் தரும் திருச்சி கோயில்கள்: உச்சத்தில் அமர்ந்தவரை வணங்கிட அச்சங்கள் விலகும்!*. விகடன். .
**ஜனகராஜ்**  (Janagaraj) தமிழ்த் திரைப்படங்களில் பெரும்பாலும் நகைச்சுவை வேடங்களில் நடித்த ஓர் திரைப்பட நடிகராவார். 100 திரைப்படங்களுக்கும் மேலாக நகைச்சுவை மற்றும் குணச்சித்திர நடிகராக நடித்துள்ளார். நகைச்சுவை நடிகர்களான கவுண்டமணி செந்தில் சோடிக்கு போட்டியாக இருந்தார்.

இளமை
----

1955ஆம் ஆண்டு வடிவேலு, முத்துலெட்சுமி தம்பதிகளுக்கு மகனாகப் பிறந்தார். நடிப்பில் ஆர்வம் கொண்டு உள்ளூர் நாடகக்குழுக்களில் பங்கெடுத்து வந்தார்.

திரை வாழ்க்கை
-------------

### துவக்கம்

1971 ஆண்டு முதலே திரைப்படங்களில் நடிக்க முயன்று வந்தார். 1972 - 1977 ஆண்டுகளில் இயக்குனர் கைலாசம் கே.பாலச்சந்தர் அவருக்கு தமது இரண்டாம் தர திரைப்படங்களில் பல சிறு வேடங்களை அளித்து வந்தார். 1977ஆம் ஆண்டில்தான் முதன்முறையாக வசனம் உள்ள வேடமொன்றில் "செவப்பு வில்லு" என்ற திரைப்படத்தில் நடிக்கும் வாய்ப்பு கிடைத்தது. 70கள் முழுவதுமே இத்தகைய சிறு வேடங்களில் நடித்து வந்தார்.

1980கள் அவருக்கு சிறப்பான ஆண்டுகளாக அமைந்தன. 1982ஆம் ஆண்டு வெளியான *பார்வை* (1982), பின் தொடர்ந்த *அபூர்வ பேரர்கள்* (1983), *மீண்டும் கோகிலா* (1983), *சிந்து பைரவி* (1985), *ராஜாதி ராஜா* (1989), *அபூர்வ சகோதரர்கள்* (1989), *அக்னி நட்சத்திரம்* (1989), மற்றும் *புதுப் புது அர்த்தங்கள்* (1989), அவரது வெற்றிக்குப் படிகளாக அமைந்தன.

### பிந்தைய ஆண்டுகள்

90களில் குணச்சித்திர வேடங்களில் நடிக்கத் தொடங்கினார். இந்தக் காலகட்டத்தில் அவர் நடித்த *கிங்* (2002), *ஆயுத எழுத்து* (2004), மற்றும் *எம். குமரன் S/O மகாலட்சுமி* (2004) ஆகியன குறிப்பிடத்தக்க திரைப்படங்களாகும்.

வெளியிணைப்புகள்
---------------

* இணையத் திரைப்பட தரவுத்தளத்தில் சனகராஜ்
**நாதுல்லாவின் சகமானர்கள்** (*Chahamanas of Naddula*) மேலும் **நாதுல்லாவின் சௌகான்கள்** எனவும் அறியப்படும் இவர்கள் இந்தியாவின் இன்றைய இராஜஸ்தானில் ஒரு பகுதியில் ஆண்ட வம்சாவழியினர் ஆவர். இவர்கள் 10 மற்றும் 12 ஆம் நூற்றாண்டுகளுக்கு இடையில் தங்கள் தலைநகரான நாதுல்லாவை (இன்றைய ராஜஸ்தானில் உள்ள நாதோல்) சுற்றியுள்ள மார்வார் பிரதேசத்தை ஆட்சி செய்தனர். இவர்கள் இராஜபுத்திரர்களின் சகமான (சௌகான்) குலத்தைச் சேர்ந்தவர்கள்.

இவர்கள் சாகம்பரியின் சௌகான்களின் கிளையினம் ஆவர். இவர்களின் நிறுவனர், இலட்சுமணன் (ராவ் லகா என்று அழைக்கப்பட்டார்). 10ஆம் நூற்றாண்டின் சாகம்பரி ஆட்சியாளர் முதலாம் வாக்பதிராஜாவின் மகனாவார். இவரது சகோதரர் சிம்மராஜா அவர்களின் தந்தைக்குப் பிறகு சாகம்பரி ஆட்சியாளரானார்.  அடுத்தடுத்த ஆட்சிக்கு வந்த ஆட்சியாளர்கள் மால்வாவின் பரமாரர்களுடனும், சோலாங்கியர்களுடனும், கசனவித்துகளுடனும், சாகம்பரியின் சகமானார்களுடனும் போரிட்டனர். கடைசி ஆட்சியாளர் ஜெயத-சிம்மன் பொ.ச.1197இல் குத்புத்தீன் ஐபக்கால் தோற்கடிக்கப்பட்டார்.

சான்றுகள்
---------

1. 1 2  R. B. Singh 1964.
2. ↑  Sailendra Nath Sen 1999.

### உசாத்துணை

* Anita Sudan (1989). *A study of the Cahamana inscriptions of Rajasthan*. Research. இணையக் கணினி நூலக மையம்:20754525. .
* Asoke Kumar Majumdar (1956). *Chaulukyas of Gujarat*. Bharatiya Vidya Bhavan. இணையக் கணினி நூலக மையம்:4413150. .
* Dasharatha Sharma (1959). *Early Chauhān Dynasties*. S. Chand / Motilal Banarsidass. பன்னாட்டுத் தரப்புத்தக எண்:9780842606189. .
* R. B. Singh (1964). *History of the Chāhamānas*. N. Kishore. .
* Sailendra Nath Sen (1999). *Ancient Indian History and Civilization*. New Age International. பன்னாட்டுத் தரப்புத்தக எண்:9788122411980. .
**குல்னா** (Khulna, வங்காள மொழி: খুলনা ) வங்காள தேசம் நாட்டில் அமைந்துள்ள நகரம் ஆகும். இது குல்னா மாவட்டத்தின் தலைநகர் ஆகும். இந்நகர் வங்காளதேசத்தின் தென்மேற்குப் பகுதியில் *ருப்ஷா* மற்றும் *பாய்ரப்* ஆற்றங்கரையில் அமைந்துள்ளது. இந்நகரின் ஆற்றங்கரைத் துறைமுகம் வங்காளதேசத்தின் பழமையான ஆற்றங்கரைத் துறைமுகங்களுள் ஒன்று ஆகும். இந்நகரம் குல்னா மாவட்டம் மற்றும் குல்னா கோட்டத்திற்கு நிர்வாகத் தலைமையிடம் ஆகும்.

இந்நகரம் வங்காளதேசத்தின் மூன்றாவது பெரிய நகரம் ஆகும். முதலிரண்டு நகரங்கள் முறையே தாக்கா மற்றும் சிட்டகொங் ஆகும். நாட்டின் முக்கியமான தொழிற்சாலைகள் இந்நகரில் அமைந்துள்ளன. இந்நகரின் மக்கட்தொகை 2007 ஆம் ஆண்டின் கணக்குப்படி 10,00,000 ஆகும். தற்போது 14,35,422 பேர் இருக்கக்கூடும் என கணிக்கப்பட்டுள்ளது.

இந்நகர் வங்காளதேசத்தின் தலைநகரான தாக்கா நகரிலிருந்து 333 கிலோமீட்டர்கள் தொலைவில் அமைந்துள்ளது. இப்பகுதியில் அமைந்திருந்த குல்னேஸ்வரி கோயிலின் பெயராலே இந்நகருக்கு இப்பெயர் வந்தது. இந்நகரின் கல்வியறிவு 59.1% ஆகும்.

மேற்கோள்கள்
-----------

1. ↑   2010 Population Estimate. Retrieved on 19 August 2010.
2. 1 2  "Khulna". Banglapedia.. பார்த்த நாள்: 5 சனவரி 2010.
3. ↑  (**pdf-file**) பரணிடப்பட்டது 2009-04-19 at the வந்தவழி இயந்திரம் 2007 Population Estimate. Retrieved on 19 August 2009.
சுற்றுச்சூழலுடன் இணைந்த வேளாண்மை (**Agriculture in Concert with the Environment)** (**ACE**) என்பது பூச்சிக்கொல்லிகள், கரையக்கூடிய உரங்கள் ஆகியவற்றால் ஏற்படும் மாசுபாட்டின் தீங்கைக் குறைக்கும் ஆராய்ச்சி திட்டங்களுக்கு நிதியளிப்பதற்காக அமெரிக்க வேளாண் துறையின் பேணுதிற வேளாண்மை ஆராய்ச்சி, கல்வித் துறையுடன் (SARE) ஒத்துழைப்புடன் ஆளப்படும் ஒரு திட்டமாகும்.

தோற்றம்
-------

1991 ஆம் ஆண்டில் சுற்றுச்சூழல் பாதுகாப்பு முகமை(EPA) குறைந்த உள்ளீட்டுப் பேணுதிற வேளாண்மைத் திட்டத்தின் வழியாக அமெரிக்க வேளாண் துறையின் பேணுதிற வேளாண்மை ஆராய்ச்சி, கல்வித் துறையுடன் (SARE) கூட்டுசேர்ந்தது. திட்டத்திற்கு 1,000,000 டாலர் பாதீட்டை ஒதுக்கியது. எல்ஐஎஸ்ஏ திட்டம் ஒவ்வொரு ஆண்டும் சுற்றுச்சூழல் பாதுகாப்பு முகமை (EPA) டாலரிலிருந்து பெறப்பட்ட நிதியை டாலருக்கு டாலர் சரிப்படுத்துவதாக உறுதியளித்தது.

திட்டப்பணி
----------

வேளாண் மாசுபாட்டைத் தடுப்பதற்கும் குறைப்பதற்கும் உதவும் வகையில் ஏ. சி. இ திட்டம் உருவாக்கப்பட்டது. இதை அடைய திட்டம் 3 முக்கிய இலக்குகளை உருவாக்கியது 

* வேளாண் நடைமுறைகளில் பூச்சிக்கொல்லிகள், உரங்களின் பயன்பாட்டைக் குறைத்தல்
* ஊட்டச்சத்து மேலாண்மை திட்டமிடல், குறைந்த தீங்குப் பூச்சிக்கொல்லிகள், உயிரியல் கட்டுப்பாடுகளின் பயன்பாட்டைச் செயல்படுத்த ஊக்குவித்தல்
* சுற்றுச்சூழல் உணர்திறன் கொண்ட பகுதிகளைப் பாதுகாத்தல்

மேற்கோள்கள்
-----------

1. 1 2  Madden, J. Patrick. "The Early Years". Sustainable Agriculture Research & Education.. பார்த்த நாள்: 18 October 2015.
**ஒண்டிகநத்தம்** (*Undiganatham*) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், கிருஷ்ணகிரி வட்டத்துக்கு உட்பட்ட ஒரு சிற்றூர் ஆகும். இது நேரலகிரி ஊராட்சிக்கு உட்பட்ட ஊராகும்.

ஊர் பெயர் குறித்த கதை
---------------------

அக்காலத்தில் இப்பகுதியில் வாழ்ந்த மக்கள் வீடு வாசலின்றி வசித்துவந்ததாகவும், அவர்கள் அனைவரும் ஒன்று சேர்ந்து இப்பகுதியை நிர்வகித்துவந்த பேரிகை சமீந்தாரிடம் தங்களுக்கு வீடுகள் கட்டித்தரக் கோரினார்களாம். ஏழை மக்களின் கோரிக்கையை ஏற்ற சமீன்தார் நிலத்தை மட்டும் கொடுத்தார். ஆனால் வீடு கட்டித்தரவில்லை. மக்களிடமும் தங்களுக்கு வீடு கட்டிக்கொள்ள பணம் இல்லாததால், அனைவரும் சேர்ந்து ஒரு பொது உண்டியல் ஒன்றை வைத்தனர். தாங்கள் வருவாயின் ஒரு பகுதியை அந்த உண்டியலில் சேர்த்துவந்தனர். பெரும் தொகை சேர்ந்த பிறகு அதில் இருந்த பணத்தை அவர்கள் சமமாக பகிர்ந்துகொண்டு அனைவரும் வீடு கட்டிக்கொண்டனர். இந்த நிகழ்வினைத் தொடர்ந்து இந்த ஊருக்கு *ஒண்டிகநத்தம்* என்ற பெயர் வந்ததாக ஒரு செவிவழிக்கதை நிலவுகிறது.

*ஒண்டிக* என்ற தெலுங்கு சொல்லுக்கு உண்டியல் என்பது பொருளாகும். *நத்தம்* என்றால் தெலுங்கில் காலியாக உள்ள நிலம் என்பது பொருள். இந்த இரு சொற்களும் இணைந்து ஒண்டிகநத்தம் என்ற ஊர் பெயர் உருவானதாக கூறப்படுகிறது.

அமைவிடம்
--------

இந்த ஊரானது மாவட்ட தலைநகரான கிருஷ்ணகிரியிலிருந்து 25 கிலோமீட்டர் தொலைவிலும், நல்லம்பள்ளியில் இருந்து 6 கிலோமீட்டர் தொலைவிலும், மாநிலத் தலைநகரான சென்னையில் இருந்து 297 கிலோமீட்டர் தொலைவிலும் உள்ளது.

மக்கள் வகைபாடு
--------------

2011 மக்கள் தொகை கணக்கெடுப்பின்படி இந்த கிராமத்தில் 198 வீடுகள் உள்ளன. கிராமத்தின் மொத்த மக்கள் தொகையானது 941 ஆகும். இதில் பெண்களின் எண்ணிக்கை 461 என்றும், ஆண்களின் எண்ணிக்கை 480 என்றும் உள்ளது. கல்வியறிவு பெற்றவர்கள் விகிதம் 44.42% (ஆண்கள் 51.46%, பெண்கள் 37.09%) ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

மேற்கோள்
--------

1. ↑   *கோ. சீனிவாசன், கிருஷ்ணகிரி ஊரும் பேரும்*. கிருஷ்ணகிரி மாவட்ட வரலாற்று ஆய்வு மையம், ஒசூர். 2018 திசம்பர். பக். 147.
2. ↑  "Undiganatham Village in Krishnagiri, Tamil Nadu". .

| * பா
* உ
* தொ
கிருஷ்ணகிரி மாவட்டம் |
| --- |
| மாவட்ட தலைநகரம் | கிருஷ்ணகிரி |  |
| மாநிலம் | தமிழ்நாடு |
| வருவாய்க் கோட்டங்கள் | 
ஓசூர் வருவாய்க் கோட்டம்  •  கிருஷ்ணகிரி வருவாய்க் கோட்டம்
 |
| வட்டங்கள் | 
 கிருஷ்ணகிரி வட்டம்  • 
 ஓசூர் வட்டம் • 
 போச்சம்பள்ளி வட்டம்  • 
 ஊத்தங்கரை வட்டம் • 
 தேன்கனிக்கோட்டை வட்டம் • 
 பர்கூர் வட்டம் • 
 சூளகிரி வட்டம் • 
அஞ்செட்டி வட்டம்
 |
| மாநகராட்சி | 
ஓசூர் மாநகராட்சி
 |
| நகராட்சி | 
கிருட்டிணகிரி
 |
| பேரூராட்சிகள் | 
ஊத்தங்கரை
காவேரிப்பட்டணம் \*
கெலமங்கலம் \*
தேன்கனிக்கோட்டை \*
நாகரசம்பட்டி \*
பர்கூர் \*
 |
| ஊராட்சி ஒன்றியங்கள் | 
கெலமங்கலம் ஒன்றியம் •
தளி ஒன்றியம் •
ஓசூர் ஒன்றியம் •
சூளகிரி ஒன்றியம் •
வேப்பனபள்ளி ஒன்றியம் •
கிருஷ்ணகிரி ஒன்றியம் •
காவேரிப்பட்டணம் ஒன்றியம்  •
மத்தூர் ஒன்றியம் •
பர்கூர் ஒன்றியம் •
ஊத்தங்கரை ஒன்றியம் •
 |
| சுற்றுலாத் தலங்கள் | 
கிருஷ்ணகிரி அணை •
 |
| சட்டமன்றத்தொகுதிகள் | ஊத்தங்கரை \* பர்கூர் \* கிருஷ்ணகிரி \* வேப்பனபள்ளி \* ஒசூர் \* தளி |
| இணையதளம் |  |
ஒரு நவீன நூலகத்தின் உட்தோற்றம்
**நூலகம்** (*library*) என்பது, பொது அமைப்புக்கள், நிறுவனங்கள் அல்லது தனி நபர்களால் உருவாக்கப்பட்டுப் பேணப்படுகின்ற தகவல் மூலங்களின் அல்லது சேவைகளின் ஒரு சேமிப்பு ஆகும். அறிவை வளர்க்கும் புத்தகங்கள் அனைத்தும் ஒன்று கூடும் இடம் நூலகம் ஆகும்.மரபு வழியான நோக்கில் இது நூல்களின் சேமிப்பு எனலாம். இந் நூல்களையும், வேறு மூலங்களையும், சேவைகளையும், இவற்றைத் தாங்களே சொந்தமாக வாங்க விரும்பாத அல்லது வாங்க முடியாத அல்லது ஆய்வுகளுக்காகத் தொழில்முறை உதவி தேவைப்படும் மக்கள் பயன்படுத்துகிறார்கள்.

நூல்கள் தவிரத் தகவல் சேமிப்புக்கான பிற ஊடகங்களைச் சேமித்து வைத்திருப்பதுடன், பல நூலகங்கள் இப்பொழுது, நுண்படலம் (microfiche), நுண்சுருள்தகடு (microfilm), ஒலிநாடாக்கள், குறுவட்டுகள், ஒலிப்பேழைகள், ஒளிப்பேழைகள், டிவிடிக்கள் என்பவற்றில் பதியப்பட்ட நிலப்படங்கள், வேறு ஆவணங்கள், ஓவியங்கள், என்பவற்றைச் சேமித்துவைக்கும் இடங்களாகவும் அவற்றைப் பெற்றுக் கொள்வதற்கான இடங்களாகவும் உள்ளன. இவை தவிர, தனியார் தரவுத் தளங்களுக்கான அணுக்கம் மற்றும் இணைய அணுக்கம் முதலியவையும் வழங்கப்படுகின்றன. எனவே இன்றைய நவீன நூலகங்கள், பல மூலங்களிலிருந்து, பல்வேறு வடிவங்களில் தகவல்களைத் தடையின்றிப் பெற்றுக்கொள்வதற்கான இடங்களாகவும் திகழ்கின்றன. இவற்றோடு, தகவல்களைத் தேடி அவற்றை ஒழுங்குபடுத்துவதிலும், தகவல் தேவைகளுக்கு விளக்கமளிப்பதிலும், நிபுணத்துவம் கொண்டவர்களான நூலகர்களின் சேவையும் வழங்கப்படுகின்றது.

அண்மைக் காலங்களில், தகவல்கள் மின்னணு வழி அணுக்கங்கள் ஊடாகப் பெற்றுக்கொள்ளும் வசதிகள் இருப்பதாலும், பல்வேறு மின்னணுக் கருவிகளூடாகப் பெருந் தொகையான அறிவுச் சேமிப்புகளைத் தேடிப் பகுத்தாய்வதற்கு, நூலகர்களின் உதவிகள் வழங்கப்படுவதாலும், நூலகங்கள் அவற்றின் கட்டிடங்களுக்கு வெளியேயும் கூட விரிந்திருப்பதாகக் காணப்படுகின்றது.

நூலக வரலாறு
-----------

சில ஆயிரம் ஆண்டுகளுக்கு முன் மெசொப்பொத்தேமியாவில் வாழ்ந்த மக்கள் களி மண் தகடுகளில் எழுதினர். அதனை சூளைகளில் சுட்டு கோயில் மற்றும் அரண்மனைகளில் பாதுகாத்தனர். இவை தனித்தனி ஏடுகளாகத் துறை வாரியாகப் பேணப்பட்டு வந்தன. இதுவே நூலகத் தோற்றத்தின் முன்னோடி எனக் கூறக்கூடியதாகும்.

எகிப்தியர்கள் பாப்பிரசுத் தாளில் எழுதத் தொடங்கிய பின்னர், கி.மு 300 ஆம் ஆண்டளவில் அலக்சாண்டிரியாவில் ஏழு இலட்சம் பாப்பிரசு உருளைகளைக் கொண்ட கருகூலம் ஒன்று அமைக்கப்பட்டது. இது இன்றைய நவீன நூலகங்களின் முன் மாதிரியாகக் கொள்ளத்தக்கது.
உருமானியர்களின் காலத்தில் யூலியஸ் சீசர் வசதிபடைத்தவர்களின் உதவியைப் பெற்று பொதுநூலகங்களை அமைத்ததாகவும் கி.மு நாலாம் நூற்றாண்டளவில் 28 பொது நூலகங்கள் நிறுவப்பட்டிருந்ததாகவும் கூறப்படுகின்றது.

அதன்பின் பிரான்சு, எடின்பேக், பிரோனிசு பல்கலைக்கழகங்கள் நூலகங்களை நிறுவத் தொடங்கின.1400 ஆம் ஆண்டு ஆக்சுபோர்டு பல்கலைக்கழகம் நிறுவிய போட்லியின் எனப்படும் நூலகமே உலகில் மிகப் பெரிய பல்கலைக்கழக நூலகமாகும்.

பொது நூலகங்களை நிறுவுவதற்கான சட்டமூலம் ஆங்கிலப் பாராளுமன்றத்தில் 1850 ஆம் ஆண்டு நிறைவேற்றப்பட்டது. இதிலிருந்து பல்கலைக்கழகங்கள் வளர்ச்சி பெறத் தொடங்கின.

மேற்கோள்கள்
-----------

வெளி இணைப்புகள்
---------------


விக்கிமேற்கோள் பகுதியில், இது தொடர்புடையவைகளைக் காண்க: ***நூலகங்கள்***
**ஆவடி மாநகரக் காவல் ஆணையரகம்**, சட்டமன்றக் கூட்டத்தில் காவல் துறை மானியக்கோரிக்கையின் போது, முதலமைச்சர் மு.க. ஸ்டாலின், 13 செப்டம்பர் 2021 அன்று, புதிதாக தாம்பரம் மற்றும் ஆவடி காவல் ஆணையரகங்கள் உருவாக்கப்படும் என அறிவித்தார்.

ஆவடி மாநகரக் காவல் ஆணையரகத்தின் கீழ் 25 காவல் நிலையங்கள் செயல்படும். ஆவடி காவல் ஆணையரகத்தை நிறுவதற்கு சிறப்பு அதிகாரியாக கூடுதல் காவல் தலைவர் **கி. சங்கர்** இ. கா.ப நியமிக்கப்பட்டுள்ளார். ஆவடி காவல் ஆணையரக அலுவலகம், தற்காலிகமாக ஆவடியில் உள்ள தமிழ்நாடு சிறப்புக் காவல் படை 2வது அணி வளாகத்திலுள்ள கட்டிடத்தில் அலுவலகம் செயல்படும். 

1 சனவரி 2022 அன்று ஆவடி மாநகரக் காவல் ஆணையரகத்தை தமிழக முதலமைச்சர் காணொலி வாயிலாக முறைப்படி துவக்கி வைத்தார். இதன் முதல் ஆணையாளராக **சந்தீப் ராய் ரத்தோர்** இ. கா.ப பதவியேற்றார்.

கட்டுப்பாட்டில் உள்ள காவல் நிலையங்கள்
-------------------------------------

சென்னை மாநகரக் காவல் ஆணையரகத்தின் கீழ் செயல்பட்ட 20 காவல் நிலையங்களுடன், திருவள்ளூர் மாவட்டத்தில் உள்ள 5 காவல் நிலையங்கள் இணைக்கப்பட்டு ஆவடி காவல் ஆணையரகம் இயங்கும்.

### சென்னை மாநகரக் ஆணையகரத்திலிருந்து இணைக்கப்பட்ட காவல் நிலையங்கள்

1. மாதவரம் பால்பண்ணை
2. செங்குன்றம்
3. மணலி
4. மணலி நியூ டவுன்
5. எண்ணூர்
6. மாங்காடு
7. பூந்தமல்லி
8. சாத்தாங்காடு
9. நசரத்பேட்டை
10. முத்தாபுதுப்பேட்டை
11. பட்டாபிராம்
12. அம்பத்தூர்
13. அம்பத்துார் எஸ்டேட்
14. கொரட்டூர்
15. திருவேற்காடு
16. போரூர்
17. ஆவடி
18. ஆவடி டேங்க் பேக்டரி
19. திருமுல்லைவாயல்
20. திருநின்றவூர்

### திருவள்ளூர் மாவட்டத்திலிருந்து இணைக்கப்பட்ட காவல் நிலையங்கள்

1. வெள்ளவேடு
2. செவ்வாய்பேட்டை
3. சோழவரம்
4. மீஞ்சூர்
5. காட்டூர்

இதனையும் காண்க
--------------

* சென்னை மாநகரக் காவல் ஆணையரகம்
* தாம்பரம் மாநகரக் காவல் ஆணையரகம்

மேற்கோள்கள்
-----------

1. ↑  தாம்பரம், ஆவடியில் புதிய போலீஸ் கமிஷ்னர் அலுவலகம் - மு.க.ஸ்டாலின்
2. ↑  Greater Chennai Police may be bifurcated
3. ↑  Stalin’s move to trifurcate Chennai police commissionerate welcomed Stalin’s move to trifurcate Chennai police commissionerate welcomed
4. ↑  TN CM M K Stalin to inaugurate Tambaram, Avadi police commissionerates on January 1
5. ↑  New Police Commissionerates in Tambaram, Avadi opened
6. ↑  TN CM M K Stalin to inaugurate Tambaram, Avadi police commissionerates on January 1
7. ↑  New Police Commissionerates in Tambaram, Avadi opened
8. ↑  காவல் ஆணையரக எல்லைகள் வரையறை!
9. ↑  Tamil Nadu: Officials work on details of new commisionerates
**தண்டபாணி** (இறப்பு: சூலை 20, 2014) தென்னிந்தியத் திரைப்பட நடிகர் ஆவார். இவர் தமிழ், தெலுங்கு, கன்னடம், மலையாள மொழிகளில் 150 இற்கும் மேற்பட்ட திரைப்படங்களில் குணசித்திர, நகைச்சுவை மற்றும் வில்லன் வேடங்களில் நடித்துள்ளார். காதல் திரைப்படத்தின் வாயிலாக **காதல் தண்டபாணி** என பரவலாக அறியப்படுகிறார்.

வாழ்க்கைக் குறிப்பு
-------------------

தண்டபாணி திண்டுக்கல் மாவட்டம் ஒய்.எம்.ஆர். பட்டியைச் சேர்ந்தவர். பொரி-கடலை வியாபாரம் செய்து வந்தார். 2004 ஆம் ஆண்டில் வெளியான காதல் என்ற தமிழ்த் திரைப்படத்தில் வில்லனாக அறிமுகமானார். இதனால் இவர் "காதல்' தண்டபாணி எனவும் அழைக்கப்பட்டார். தொடர்ந்து சித்திரம் பேசுதடி, உனக்கும் எனக்கும், வட்டாரம், முனி, வேலாயுதம், வருத்தப்படாத வாலிபர் சங்கம் படத்தில் நடித்தார். இறுதியாக காந்தர்வன் என்ற திரைப்படத்தில் நடித்திருந்தார்.

மறைவு
-----

சென்னையில் வசித்துவந்த தண்டபாணி சண்டமாருதம் என்ற புதிய திரைப்படத்தில் நடித்துக் கொண்டிருந்த போது 2014 சூலை 20 இல் மாரடைப்பு ஏற்பட்டுக் காலமானார். இறக்கும் போது இவருக்கு வயது 71 ஆகும். மனைவி அருணா இறந்து விட்டார். இவர்களுக்கு ஒரு மகளும் இரண்டு மகன்களும் உள்ளனர்.

மேற்கோள்கள்
-----------

1. ↑  20 July 2014 12:30 IST. "Popular Actor Kadhal Dhandapani Passes Away". Ibtimes.co.in.. பார்த்த நாள்: 2014-07-21.
2. ↑  "நடிகர் ‛காதல் தண்டபாணி மாரடைப்பால் காலமானார்!". தினமலர். 20 சூலை 2014.. பார்த்த நாள்: 21 சூலை 2014.
3. ↑  "நடிகர் "காதல்' தண்டபாணி காலமானார்". தினமணி. 21 சூலை 2014.. பார்த்த நாள்: 21 சூலை 2014.
**தர்ம வீரா** (*Dharma Vira*) , (இந்தியக் குடிமைப் பணி) (20 ஜனவரி 1906 - 16 செப்டம்பர் 2000) ஒரு இந்திய அரசு ஊழியரும், அரசியல்வாதியும் ஆவார். இவர் பஞ்சாப், அரியானா, மேற்கு வங்காளம் மற்றும் கர்நாடகாவின் ஆளுநராக பணியாற்றினார். வீரா இந்திய அரசின் அமைச்சரவைச் செயலாளராகவும் பணியாற்றினார்.

ஆரம்ப கால வாழ்க்கை
------------------

தர்ம வீரா, 1906 ஆம் ஆண்டு ஜனவரி 20 ஆம் தேதி பிஜ்னோரில் ராஜா ஜ்வாலா பிரசாத் மற்றும் பாக்யாதி தேவிக்கு மகனாகப் பிறந்தார். 1929 மற்றும் 1930 க்கு இடையில் படிக்க லண்டனுக்குச் செல்வதற்கு முன்பு, அலகாபாத்தில் உள்ள முயர் மத்திய கல்லூரியில் படித்தார். அக்டோபர் 1930 இல் தேர்வுகளில் தேர்ச்சி பெற்றார்.  நவம்பர் மாதம் இந்தியா திரும்பினார்.

1932 இல் தயாவதி கங்கா ராம் என்பவரை மணந்தார். பின்னர் உத்தரபிரதேசத்தில் நீதிபதியாக இருந்தார். ஆனால் 1941 முதல் மத்திய இந்திய அரசாங்க விவகாரங்களில் அதிக ஈடுபாடு காட்டினார்.

அரசுப் பணிகள்
-------------

இவர் இரண்டாம் உலகப் போரின்போது இறக்குமதிக்கான துணைத் தலைமைக் கட்டுப்பாட்டாளராக பணியாற்றினார். மேலும் 1945 இல் இந்தியாவின் ஜவுளி ஆணையராக இருந்தார். ஐக்கிய ராச்சியத்தின் 1946 புத்தாண்டு கௌரவத்தில் கௌரவிக்கப்பட்டார். 

சுதந்திரத்திற்குப் பிறகு, ஜவகர்லால் நேருவுடன் நெருக்கமாகப் பணியாற்றினார். மேலும் 1947 இல் இந்திய அமைச்சரவையின் இணைச் செயலாளராக இருந்தார். பின்னர் 1950-51 ஜவகர்லால் நேருவின் முதன்மை தனிப்பட்ட செயலாளராகவும், 1951-3 இல் இலண்டனில் உள்ள இந்திய உயர் ஆணையரின் வணிக ஆலோசகராகவும் ஆனார்.

1954 இல், செக்கோசிலோவாக்கியாவின் தூதராக நியமிக்கப்பட்டார். அதில் 1956 வரை பணியாற்றினார். பின்னர், இந்தியா திரும்பியதும் 1962 வரை புனர்வாழ்வு அமைச்சகத்தின் செயலாளராக பணியாற்றினார். மேலும், 1962 இல் வேலைகள், வீட்டுவசதி மற்றும் வழங்கல் அமைச்சகத்தின் செயலாளராக இருந்தார்.

1963 முதல் 1964 வரை தில்லியின் தலைமை ஆணையராகவும், பின்னர் 1964 முதல் 1966 வரை அமைச்சரவைச் செயலாளராகவும், மத்திய அமைச்சர்கள் குழுவின் செயலாளராகவும் இருந்து அணு ஆற்றல் ஆணையத்தின் தலைவராகவும் இருந்தார்.

ஆளுநர்
------

கீழ் கண்ட மாநிலங்களின் ஆளுநராகவும் பணியாற்றினார்:

* பஞ்சாப் மற்றும் அரியானா, 1966-67
* மேற்கு வங்காளம் 1967-69
* கருநாடகம் (மைசூர்),1969–72

1977-83 தேசிய காவல் ஆணையத்தின் தலைவராக இருந்தார். தரம் வீரா நவம்பர் 1973 முதல் செப்டம்பர் 1976 வரை  இந்திய சாரணர் சங்கத்தின் தலைவராக]] பணியாற்றினார்.

விருதுகள்
---------

1999 இல் இந்திய அரசு இவருக்கு பத்ம விபூசண் வழங்கி கௌரவித்தது. இவர் செப்டம்பர் 16, 2000 அன்று இறந்தார்.

சான்றுகள்
---------

1. ↑  London Gazette, 7 November 1930
2. ↑  London Gazette, 1 January 1946

வெளி இணைப்புகள்
---------------

* 
* 

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* ISNI
* VIAF
* WorldCat

 |
| தேசிய | 
* Israel
* United States
* நெதர்லாந்து

 |
| மற்றவை | 
* SNAC
* IdRef

 |
**தான் சுங்** (Tan Chung) (பிறப்பு: ஏப்ரல் 18, 1929) என்பவர், சொகூரின்  ) மாதுபகாரில் பிறந்த சீன வரலாறு, சீன-இந்திய உறவுகள் மற்றும் கலாச்சார பரிமாற்றம் குறித்த தரவுகளின் அதிகாரத்துவமாவார். ஏறக்குறைய அரை நூற்றாண்டு காலமாக இந்தியாவில் சீன கலாச்சார ஆய்வுகளில் ஈடுபட்டு வருகிறார்.

ஆரம்ப கால வாழ்க்கை
------------------

சீனாவில் ஆரம்பக் கல்விக்குப் பிறகு 1955 இல் சாந்திநிகேதனுக்கு வந்தார். கதக்வசலாவின் தேசிய பாதுகாப்பு அகாடமியில் கற்பிக்கப்பட்ட விஸ்வ பாரதி பல்கலைக்கழகத்தில் ஆய்வுகளை முடித்ததும், பின்னர் டெல்லி பல்கலைக்கழகத்தில் சீன பேராசிரியராக சேர்ந்தார். ஜவகர்லால் நேரு பல்கலைக்கழகத்தில் சீன மற்றும் சப்பானிய கல்வித் துறையின் தலைவரானார். இவரது மனைவி குவாங் ஐ-சூ, டெல்லி பல்கலைக்கழகத்தில் சீன மொழியைக் கற்பித்து வருகிறார்.

தொழில்
------

தான் சுங் ஜவகர்லால் நேரு பல்கலைக்கழகம் (ஜே.என்.யூ) மற்றும் தில்லி பல்கலைக்கழகத்தில் பல ஆண்டுகளாக கற்பிக்கும் பணியில் ஈஎடுபட்டு வருகிறார். இவரது தந்தை, தான் யுன்-சான் (1898-1983), சாந்திநிகேதனில் சீன பாவனா என்பப்படும் சீன மொழி மற்றும் கலாச்சார நிறுவனத்தை நிறுவியவர். 1930கள் மற்றும் 1940களில் இந்திய சுதந்திர இயக்கத்துடன் தேசியவாத சீனாவின் தொடர்புகளை *ஊக்குவிக்கும்* முக்கிய நபராகவும் இருந்தார்.  தான் சுங் 1994 இல் ஜவகர்லால் நேரு பல்கலைக்கழகத்திலிருந்து ஓய்வு பெற்ற பிறகு, புது தில்லியில் இந்திரா காந்தி தேசிய கலை மையத்தில் ஆராய்ச்சி பேராசிரியராக பணியாற்றினார். தற்போது அமெரிக்காவின் சிகாகோவில் வசித்து வருகிறார். புது தில்லியின் சீன ஆய்வுகள் நிறுவனத்தின் கௌரவ இயக்குநராக பணியாற்றியுள்ளார். 

இவரது 80 வது பிறந்தநாளை முன்னிட்டு, 2008 திசம்பரில் புதுதில்லியில் ஒரு மாநாடு நடைபெற்றது.

விருதுகள்
---------

2010 ஆம் ஆண்டில், இவருக்கு பத்ம பூசண் வழங்கப்பட்டது]], இது இந்திய அரசாங்கத்தின் மூன்றாவது மிக உயர்ந்த குடிமன்களுக்கான கௌரவமாகும். அதே ஆண்டில் சீனப் பிரதமர் வென் ஜியாபாவோ வழங்கிய சீனா-இந்தியா நட்பு விருதும் இவருக்கு வழங்கப்பட்டுள்ளது. 

சூன் 2013 இல், உன்னான் சமூக அறிவியல் அகாதமி அவருக்கு அகாடமியின் கெளரவ சக கூட்டாளர் விருதினை வழங்கியது. 

திசம்பர் 2013 இல், விஸ்வ-பாரதி பல்கலைக்கழகம் தேசிகோட்டாமாவை (டி. லிட் மற்றும் பல்கலைக்கழகத்தின் மிக உயர்ந்த கௌரவம்) பேராசிரியர் தான் சுங்கிற்கு வழங்கியது. 

ஆகஸ்ட் 2018 இல், சீனாவைப் புரிந்துகொள்வது குறித்த தனது புத்தகத்தை வெளியிட்டார் *: 5,000 ஆண்டு* ஒடிசி மற்றும் உலகின் முன்னணி அறிஞர்களிடமிருந்து சிறந்த விமர்சனங்களைப் பெற்றுள்ளார்.

குறிப்புகள்
-----------

1. ↑  Chung Tan (ed.), *In the Footsteps of Xuanzang: Tan Yun-shan and India* (Gyan Books, 1999; ISBN 8121206308), p. 4.
2. ↑  "The Hindu : New Delhi News : A doyen of Chinese cultural studies". Chennai, India. 8 December 2008. Archived from the original on 2012-11-03.. பார்த்த நாள்: 2009-02-02.
3. ↑  "In the Footsteps of Zuangzang: Tan Yun-Shan and India". Indira Gandhi National Centre for Arts. .
4. ↑  Tsui, B. (2010). "The Plea for Asia--Tan Yunshan, Pan-Asianism and Sino-Indian Relations". *China Report* **46** (4): 353–370. doi:10.1177/000944551104600403.
5. ↑  "காப்பகப்படுத்தப்பட்ட நகல்". *The Hindu* (Chennai, India). Archived from the original on 2012-07-09. .
6. ↑ . .
7. ↑  "我院授予谭中教授荣誉院士称号" (in zh). Yunnan Academy of Social Sciences. 13 June 2013. .
8. ↑
**ஊவா மாகாண சபையின் கொடி** என்பது, இலங்கையின் ஒன்பது மாகாண சபைகளுள் ஒன்றான ஊவா மாகாண சபைக்கான கொடி ஆகும். இது 1987ம் ஆண்டு ஏற்றுக்கொள்ளப்பட்டது.

வரலாறு
------

1987 ஆம் ஆண்டில் இலங்கை சனநாயக சோசலிசக் குடியரசின் அரசியலமைப்புக்கான 13 ஆவது திருத்தச் சட்டம், மாகாண சபைகள் சட்டம் இல. 42, 1987 ஆகியவற்றின் கீழ் ஊவா மாகாண சபை உருவாக்கப்பட்ட போது அதற்கான கொடியொன்று வடிவமைக்கப்பட்டது.

அமைப்பு
-------

ஊவா மாகாண சபையின் கொடி மஞ்சள் நிறப் பின்னணியில் சிவப்பு நிறத்தில் அலங்காரங்களையும் சின்னங்களையும் கொண்ட ஒரு கொடியாகும். இக்கொடியில் ஒன்றுக்குள் ஒன்றாக இரண்டு செவ்வகங்கள் சிவப்பு நிறக் கோடுகளாக வரையப்பட்டுள்ளன. இவ்விரு கோடுகளுக்கும் இடைப்பட்ட பகுதியில் கொடி போன்ற அலங்காரங்கள் உள்ளன. மூலைகளில் தாமரைச் சின்னங்கள் காணப்படுகின்றன. உட்செவ்வகத்தின் நடுவில் கொடிகளை அலகில் ஏந்திய அன்னப் பறவையின் உருவம் உள்ளது. இவ்வன்னப் பறவை கோட்டுருவமாகவே வரையப்பட்டுள்ளது.

சிங்கள மன்னர்களின் காலத்தில் இலங்கை 12 மாகாணங்களாகப் பிரிக்கப்பட்டிருந்ததாகவும், இவை ஒவ்வொன்றுக்கும் தனித்தனிக் கொடிகள் இருந்ததாகவும் சொல்லப்படுகிறது. இம்மாகாணங்களுள் ஒன்றான ஊவா மாகாணத்துக்கு அன்னக்கொடி ஒதுக்கப்பட்டது. அன்னப்பறவை, அழகு, அகிம்சை, உயர்வு, அரசருக்குரிய தன்மை போன்றவற்றைக் குறிப்பதாகச் சொல்லப்படுகிறது. கண்டியை ஆண்ட சிறீ விக்கிரமராஜசிங்கன் காலத்தில் ஊவா மாகாணத்துக்கு வழங்கப்பட்ட கொடி இப்போதும் தேசிய அருங்காட்சியகத்தில் உள்ளது.

மேற்கோள்கள்
-----------

1. ↑  ஊவா மாகாண சபை - ஊவா மாகாணக் கொடி
2. ↑  ஊவா மாகாண சபை - ஊவா மாகாணக் கொடி

| * பா
* உ
* தொ
இலங்கை மாகாண சபைக் கொடிகள் |
| --- |
| மாகாணங்கள் | 
* மத்திய மாகாணம் (1987–இன்று வரை)
* கிழக்கு மாகாணம் (2007–இன்று வரை)
* வடமத்திய மாகாணம் (1987–இன்று வரை)
* வட மாகாணம் (2007–இன்று வரை)
* வடமேல் மாகாணம் (1987–இன்று வரை)
* சப்பிரகமுவா மாகாணம் (1987–இன்று வரை)
* தென் மாகாணம் (1987–இன்று வரை)
* ஊவா மாகாணம் (1987–இன்று வரை)
* மேல் மாகாணம் (1987–இன்று வரை)

 |
| இல்லாது போன மாகாணங்கள் | 
* வடக்கு கிழக்கு மாகாணம் (1988–2007)

 |
| 
* **Category பகுப்பு:இலங்கை மாகாண சபைக் கொடிகள்**

 |
**எல்லாமே என் ராசாதான்** (*Ellame En Rasathan*) 1995 ஆம் ஆண்டு ராஜ்கிரண் இயக்கி, தயாரித்து மற்றும் நடித்து வெளியான தமிழ் திரைப்படம். இளையராஜாவின் இசையில் வெளியான இப்படம் வணிகரீதியில் வெற்றி பெற்ற திரைப்படம். இப்படம் 1996 ஆம் ஆண்டு தெலுங்கில் *சொக்கடி பெல்லம்* என்ற பெயரில் மோகன் பாபு, ரம்யா கிருஷ்ணன் மற்றும் மோனிகா பேடி நடிப்பில் மறுஆக்கம் செய்யப்பட்டது.

கதைச்சுருக்கம்
--------------

சிங்கராசு (ராஜ்கிரண்) சிறுமியான தன் மகளுடன் தன் மனைவியைக் கொன்ற மூக்கையனைத் (சூரியன்) தேடி ஒரு கிராமத்திற்கு வருகிறான். அவனது மகள்தான் அந்தக் கொலையைக் கண்ணால் கண்ட சாட்சி. எனவே அந்த சிறுமியைக் கொல்ல அவர்களைப் பின்தொடர்ந்து வருகிறான் மூக்கையன். அந்தக் கிராமத்தின் தலைவர் மகள் சின்னராணி (ரூபா ஸ்ரீ) சிங்கராசுவை விரும்புகிறாள்.

சிங்கராசுவின் கடந்தகாலம்: சிங்கராசு அவன் சொந்த கிராமத்தின் தலைவர். நல்லவனாக இருந்தாலும் பொறுப்பற்றவனாக இருக்கிறான். அருகிலுள்ள கிராமத்தைச் சேர்ந்த பெண் சிசுக்கொலையை செய்யத் தூண்டும் மூக்கையனால் புதிதாகப் பிறந்த பெண் குழந்தை கொல்லப்படுகிறது. இதற்கு ஆதரவாக இருக்கும் அருகிலுள்ள கிராமத்துத் தலைவர் அய்யாவைத் (விட்டல் ராவ்) தண்டிக்க அவள் மகள் ராணியைக் (சங்கீதா) கடத்திவந்து தன் வீட்டில் தங்க வைக்கிறான் சிங்கராசு. இதன்பிறகு அய்யா காவல் நிலையத்தில் புகாரளிப்பதால் மூக்கையன் கைது செய்யப்படுகிறான். சிங்கராசுவின் நற்குணத்தைப் புரிந்துகொண்டு அவனை காதலிக்கத் தொடங்கும் ராணி தன் வீட்டுக்குப் போக மறுக்கிறாள். ராணியைத் திருமணம் செய்துகொள்ளும் சின்ராசு பொறுப்பானவனாக மாறுகிறான். சிறையிலிருந்து விடுதலையாகி வரும் மூக்கையன் சிங்கராசுவைப் பழிவாங்க ராணியைக் கொல்கிறான்.

இதன்பின் சிங்கராசு மூக்கையனைத் தண்டித்தானா? சின்ன ராணியைத் திருமணம் செய்தானா? என்பது மீதிக்கதை.

நடிகர்கள்
---------

* ராஜ்கிரண் - சிங்கராசு
* சங்கீதா - ராணி
* ரூபா ஸ்ரீ - சின்ன ராணி
* வடிவேலு - வடிவேலு
* ஆர். சுந்தர்ராஜன்
* கே. ஆர். விஜயா - சிங்கராசுவின் பாட்டி
* விட்டல் ராவ் - அய்யா
* சூரியன் - மூக்கையன்
* பெரிய கருப்புத் தேவர்
* வெள்ளை சுப்பையா
* கனல் கண்ணன்
* கொல்லங்குடி கருப்பாயி
* பயில்வான் ரங்கநாதன்
* சிசர் மனோகர்
* பேபி ஸ்ரீலட்சுமி - சிங்கராசுவின் மகள்
* பேபி அனுஷா - சிங்கராசுவின் மகள்

இசை
---

படத்தின் இசையமைப்பாளர் இளையராஜா. பாடலாசிரியர்கள் வாலி, புலமைப்பித்தன் மற்றும் பொன்னடியான்.

| வ.எண் | பாடல் | பாடகர்கள் | பாடலாசிரியர் | காலநீளம் |
| --- | --- | --- | --- | --- |
| 1 | அழகான மஞ்சப்புறா | மனோ, எஸ். ஜானகி | வாலி | 5:03 |
| 2 | எட்டணா இருந்தா | வடிவேலு | பொன்னடியான் | 4:55 |
| 3 | ஒரு சந்தனக் காற்று | இளையராஜா , எஸ். ஜானகி | வாலி | 5:29 |
| 4 | தூத்துக்குடி முத்து | ஆஷா லேகா | வாலி | 5:07 |
| 5 | வீணைக்கு வீணைக்குஞ்சு | இளையராஜா | புலமைப்பித்தன் | 5:05 |

மேற்கோள்கள்
-----------

1. ↑  "எல்லாமே என் ராசாதான்". .
2. ↑  "எல்லாமே என் ராசாதான்". .
3. ↑  "பாடல்கள்". .
4. ↑  "பாடல்கள்". .

வெளி இணைப்புகள்
---------------

* எல்லாமே என் ராசாதான்
**பஞ்செட் மலை** (*Panchet Hill*) வங்க மொழியில் பஞ்சகோட் பகார் எனக் குறிப்பிடப்படுகிறது**.** இது இந்தியாவின் மேற்கு வங்காள மாநிலத்தில் உள்ள புருலியா மாவட்டத்தின் வடகிழக்கு பகுதியில் நெடுரியாவில் (சமூக மேம்பாட்டுத் தொகுதி) அமைந்துள்ளது.

மலை
---

"பஞ்சகோட் அல்லது பஞ்செட் (1,600 அடி) என்பது மாவட்டத்தின் வடகிழக்கில், புருலியாவிற்கு வடக்கே சுமார் 35 மைல் தொலைவில் உள்ள மிகவும் வெளிப்படையான பொருள். வடிவத்தில் இது இதன் கிழக்கு முனையில் உயரமான இடத்தில் நீண்ட பிறை போன்ற உயரும் முகட்டைக் கொண்டுள்ளது. இது சிறிய ஆனால் அடர்ந்த காடுகளால் சூழப்பட்டுள்ளது. இந்த மலையடிவாரத்தில் மா மரங்கள் மற்றும் மகுவாக்கள் நிறைந்து காணப்படுகின்றன. கிழக்குப் பகுதியில் மலையின் அடிவாரத்தில் பழைய அரண்மனை மற்றும் பஞ்செட் மன்னர்களின் கோட்டையின் இடிபாடுகள் காணப்படுகின்றன. மேலும் இவற்றின் மேலேயும் கீழேயும் சில பழமையான கோயில்கள் உள்ளன.

பஞ்செட் அணை
-----------

பஞ்செட் மலையின் அடிவாரத்தில் தாமோதர் ஆற்றின் குறுக்கே பஞ்செட் அணை கட்டப்பட்டுள்ளது.

மேற்கோள்கள்
-----------

1. ↑  "Bengal District Gazetteers - Manbhum by H. Coupland, ICS". *First Published 1911* (University of California, San Diego). .

வெளி இணைப்புகள்
---------------

* விக்கிச்செலவில் செலவு வழிகாட்டி: Garh Panchakot

வார்ப்புரு:Purulia topics
**அரசிதழ்** (*government gazette*,**அலுவல் கெசட்**, **அலுவல் பதிவேடு**, **அலுவல் செய்தித்தாள்** அல்லது **அலுவல் நாட்குறிப்பு**, இலங்கை வழக்கு: **அரசாங்க வர்த்தமானி**) அரசின் செயற்பாட்டையும் நிகழ்வுகளையும் பதிவு செய்யும் காலப்படி வெளியாகும் அச்சிதழ் ஆகும். இது பொதுமக்களுக்கான அல்லது சட்ட அறிவிக்கைகளை வெளியிட அங்கீகரிக்கப்பட்டுள்ளது. இதில் வெளியிடப்படும் (அரசாலோ அல்லது தனியாராலோ) அறிவிக்கைகள் பொதுமக்களுக்கு விடப்படும் அறிவிக்கைகளாக சட்டப்படி கொள்ளப்படும் என ஓர் சட்டத்தின் மூலமோ அலுவல் செயற்பாடு மூலமோ நிறுவப்படுகின்றது.

தனியார் இதழ்களில் அச்சிடல்
--------------------------

சில நாடுகளில், தனியாருக்கு உரிமையான செய்தித் தாள்களும் அரசு நிர்வாகத்திடம் பதிந்து பொது அறிவிக்கைகளையும் சட்ட அறிவிக்கைகளையும் வெளியிடுகின்றன. அதேபோல, நீதிமன்றங்களும் பொய்யான வணிகப் பெயர் போன்ற சட்ட அறிவிக்கைகளை வெளியிட குறிப்பிட்ட தனியார் செய்தித்தாள்களை நியமிப்பதுண்டு. இவை "சட்டப்படி தீர்மானிக்கப்பட்ட செய்தித்தாள்கள்" என அழைக்கப்படுகின்றன.

சட்டவாக்க அவைகளின் பதிவேடுகள்
-----------------------------

பல நாடுகளில் தங்கள் சட்டவாக்க அவைகளின் நிகழ்வுகளை பதிவு செய்ய தனியான காலப்படி வெளியாகும் அச்சிதழ்கள் உள்ளன.

இவற்றையும் காண்க
----------------

* இந்திய அரசிதழ்

மேற் சான்றுகள்
--------------

1. ↑   *Black's Law Dictionary, 6th edn.*. West Publishing. 1990. பன்னாட்டுத் தரப்புத்தக எண்:90-6544-631-1.
2. ↑  See, for example, L.N. 362 of 1997 of The Government of The Hong Kong Special Administrative Region Gazette
3. ↑  "Texas Local Government Code – Section 52.004. Official Newspaper". .
4. ↑  "City of McCleary, Official Newspaper". .
5. ↑  "Fictitious Names: Adjudicated Newspapers". *County Clerk* (County of Sonoma).. பார்த்த நாள்: 4 October 2012.
**ஹஃபிசுல்லா அமீன்** (*Hafizullah Amin*, 1 ஆகத்து 1929 – 27 திசம்பர் 1979) ஆப்கானிஸ்தானின் கம்யூனிச ஆட்சியில் இருந்த இரண்டாவது அதிபர் ஆவார்.

அமீன் 104 நாட்கள் மட்டுமே ஆட்சியில் இருந்தார். அக்காலகட்டத்தில் பாகிஸ்தான் மற்றும் ஐக்கிய அமெரிக்கா ஆகிய நாடுகளை ஆப்கானிய பாதுகாப்புக்குள் உட்படுத்த முனைந்தார். டிசம்பர் 27, 1979 இல் இவரது எதிர்ப்பாளர்கள் சோவியத் படைகளின் துணையுடன் இவரையும் இவரைச் சேர்ந்த 300 பேரையும் கொன்று சோவியத் சார்பான பப்ராக் கர்மால் என்பவரை பதவியிலமர்த்தினர்.

காபூல் பல்கலைக்கழகப் பட்டதாரியான அமீன் பட்டப்பின் படிப்புக்காக ஐக்கிய அமெரிக்கா சென்றார். பட்டம் பெற்றமலேயே நாடு திரும்பிய அமீன் அங்கு ஆசிரியத் தொழிலை மேற்கொண்டார்.

மக்கள் ஜனநாயகக் கட்சியில் இணைந்து அதன் மார்க்சிய மக்கள் பிரிவில் ஒரு முக்கிய உறுப்பினரானார். 1978 இல் முகமது டாவூட் கான் தலைமையிலான அரசுக்கெதிரான புரட்சிக்கு தலைமை தாங்கினார். ஏப்ரல் 28, 1978 இல் டாவூடும் அவரது குடும்பத்தினரும் சுட்டுக் கொல்லப்பட்டனர். அதன் பின்னர் மக்கள் ஜனநாயகக் கட்சி நூர் முகமது தராக்கி தலைமையில் ஆட்சியைப் பிடித்தது. அமீனும் பாப்ராக் கர்மாலும் துணைப் பிரதமர்களாயினர். 

கட்சியின் மார்க்சிய மக்கள் பிரிவு ஆட்சியில் மிகுந்த செல்வாக்குப் பெற்றது. இதனை அடுத்து கர்மால் ஐரோப்பாவுக்குத் தப்பி ஓடினார். மார்ச் 1979 இல் கட்சியில் அமீனின் செல்வாக்கு அதிகமாயிற்று.

அமீனின் அதிபர் மாளிகையில் வைத்து இடம்பெற்ற கொலைமுயற்சி ஒன்றிலிருந்து அவர் தப்பினார். இதனையடுத்து அமீன் தனது ஆதரவாளர்களுடன் அதிபர் மாளிகையைக் கைப்பற்றி அதிபர் தராக்கியை சிறைப்பிடித்தார்.

1979 செப்டம்பர் 14 அன்று, அமீன் அரசைத் தனது முழுக்கட்டுப்பாட்டுக்குள் கொண்டு வந்தார். சில நாட்களின் பின்னர் தராக்கி இனந்தெரியாத நோய் காரணமாக இறந்ததாக அறிவிக்கப்பட்டது. அமீனின் ஆட்சியின் போது அவருக்கெதிராக சுமார் 18,000 பேர் சுட்டுக் கொல்லப்பட்டனர். அவருக்கு கட்சியிலும் மக்களிடையேயும் செல்வாக்குச் சரிந்தது.

இவரது காலத்தில் பல ஆப்கானியர்கள் ஈரானுக்கும் பாகிஸ்தானுக்கும் தப்பிச் சென்றனர்.

சோவியத் தலையீடு
---------------

1979 திசம்பர் 27] இல் சோவியத் இராணுவம் அரச மாளிகையை முற்றுகையிட்டு அமீனையும் அவரது காவற்படையினர் 200 பேரையும் சுட்டுக் கொன்று காபூலைத் தமது கட்டுப்பாட்டுக்குள் கொண்டு வந்தனர்.

அன்றிரவு 7:15 மணிக்கு அரச வானொலியில் பாப்ராக் கர்மாலின் முன்கூட்டியே பதிவு செய்யப்பட்ட குரல் மூலம் ஆப்கானிஸ்தான் அமீனிடம் இருந்து விடுவிக்கப்பட்டதாக அறிவிக்கப்பட்டது. மாஸ்கோவில் இடம்பெயர்ந்திருந்த நிலையில் பாப்ராக் கர்மால் அதிபராகத் தேர்ந்தெடுக்கப்பட்டார்.

மேற்கோள்கள்
-----------

1. ↑  "Hafizullah Amin". .
2. ↑  Misdaq 2006, ப. 136.
3. ↑  *Afgantsy: The Russians in Afghanistan 1979–89*, by Rodric Braithwaite, p104

* சோவியத் ஆக்கிரமிப்புக்கு முன்னர் பெறப்பட்ட சோவியத் தகவல்கள்
ஆர். பி. தியெங்தோ (*R. P. Diengdoh*) ( அசோகச் சக்கர விருது பெற்றவர்) மேகாலயா காவல்துறையில் பணியாற்றிய ஒரு இந்திய காவல்துறை அதிகாரி ஆவார். இவருக்கு மரணத்திற்குப் பின் இந்தியாவின் மிக உயர்ந்த வீரதீரச் செயல்களுக்காகவும் தன்னலமற்ற உயிர்த்தியாகத்திற்காகவும் வழங்கப்படும் விருதான அசோக சக்ரா வழங்கப்பட்டது.

ஆரம்ப கால வாழ்க்கை
------------------

ரேமண்ட் பி. தியெங்தோ 1975 ஆம் ஆண்டு அக்டோபர் 10 ஆம் தேதி ஷில்லாங்கின் கிழக்கு காசி மலைஹில்ஸ், லம்-பேட்கெனில் பிறந்தார். இவருடைய தந்தையின் பெயர் பிலிப் பாசைவ்மொய்ட். இவர், 2004 ஆம் ஆண்டு மேகாலயா காவல்துறையில் துணை கண்காணிப்பாளராக தேர்ந்தெடுக்கப்பட்டார்.

துணிச்சலான செயல்
----------------

நவம்பர் 7, 2007 அன்று, மேகாலயா காடுகளில் இருந்து தீவிரவாதிகளை ஒழிப்பதற்கான நடவடிக்கைக்கு இவர் தலைமை தாங்கினார். இந்த நடவடிக்கையில், இவர் ஒரு போராளியைக் கொன்றார். மேலும், இருவரைப் பிடிக்க உதவினார். ஆனால் துப்பாக்கிச் சூட்டுக் காயங்களைப் பெற்றார். பின்னர் இவர் காயங்களுக்கு ஆளானார். இவரது துணிச்சலுக்காக, இவரது மரணத்திற்குப் பின் இந்தியாவின் மிக உயர்ந்த அமைதிக் கால இராணுவ அலங்காரமான அசோக சக்கரம் வழங்கப்பட்டது.

அசோக சக்ரா விருது பெற்றவர்
--------------------------

 ஜனவரி 26, 2009 அன்று புது தில்லியில் நடைபெற்ற இந்தியாவின் 60வது குடியரசு தின அணிவகுப்பில் தியெங்தோவின் மனைவி சதி மோஷா பிலாவிடம் இந்தியக் குடியரசுத் தலைவர்பிரதிபா பாட்டில்வழங்கினார். 
இந்தியக் குடியரசுத் தலைவர் அசோகச் சக்ர விருது வழங்கும் நிகழ்வில், தியெங்தோ கடமைக்கான முன்மாதிரியான அர்ப்பணிப்பையும், போராளிகளை எதிர்த்துப் போரிடும் போது மிக உயர்ந்த தியாகத்தைச் செய்வதில் தலைசிறந்த வீரத்தையும் வெளிப்படுத்தினார் என்று குறிப்பிட்டார்.

சான்றுகள்
---------


1. 1 2  "Meghalaya cop R P Diengdoh". Rediff News.. பார்த்த நாள்: 3 October 2014.
2. ↑  "Raymond P. Diengdoh, MPS, Dy. SP". .
3. ↑  "Ashoka Chakra awardees and their saga of gallantry". .
**அரிசந்த் குருசந்த் பல்கலைக்கழகம்** (*Harichand Guruchand University*; வங்காள மொழி: হরিচাঁদ গুরুচাঁদ বিশ্ববিদ্যালয়) என்பது ஒரு பொதுப் பல்கலைக்கழகம் ஆகும். இது இந்தியாவின் மேற்கு வங்காளத்தில் உள்ள வடக்கு 24 பர்கனா மாவட்டத்தில் தாகூர்நகர், கைகாட்டாவில் அமைந்துள்ளது.

வரலாறு
------

**அரிசந்த் குருசந்த் பல்கலைக்கழகச்** சட்டம், 2018, மேற்கு வங்க சட்டம் XXVII இன் 2018, பகுதி- III, மேற்கு வங்க சட்டமன்றத்தின் சட்டங்கள், சட்டத் துறையின் சட்டமன்ற அறிவிப்பு, தி கொல்கத்தா அரசிதழில் (அசாதாரண) வெளியிடப்பட்டதன் கீழ் அரிசந்த் குருசந்த் பல்கலைக்கழகம் 2018-ல் 2 சனவரி 2019-ல் நிறுவப்பட்டது. சனவரி 2021-ல் முதல் துணைவேந்தரான தபன் குமார் பிசுவாசு நியமனம் மூலம் இப்பல்கலைக்கழகம் செயல்படத் தொடங்கியது.

தொடக்க நிலையில், புதிய பல்கலைக்கழக கட்டிடங்கள் கட்டி முடிக்கப்படும் வரை, அனைத்து நிர்வாக பணிகளும், உடற்கல்வி கற்பித்தல் திட்டமும் பல்கலைக்கழகத்தை ஒட்டி அமைந்துள்ள பி. ஆர்.தாக்கூர் அரசு கல்லூரி கட்டிடத்தில் நடைபெற்றது. நவம்பர் 2021-ல், கோவிட்-19 தொற்றுநோய் காரணமாகப் பல்கலைக்கழகம் இணையவழி கற்பித்தல் திட்டத்தைத் தொடங்கியது.

புலங்களும் துறைகளும்
--------------------

* **கலைப்புலம்**
	+ பெங்காலி துறை,
	+ கல்வித்துறை,
	+ வரலாற்றுத் துறை

* **பொதுமக்கள் தொடர்பு புலம்**
	+ இதழியல் மற்றும் மக்கள் தொடர்பியல் துறை

மேலும் பார்க்கவும்
------------------

* மேற்கு வங்கத்தில் உள்ள பல்கலைக்கழகங்களின் பட்டியல்
* இந்தியாவில் கல்வி

மேற்கோள்கள்
-----------

வார்ப்புரு:Universities in West Bengal

வெளி இணைப்புகள்
---------------

* 

வார்ப்புரு:North 24 Parganas topics
**நுண்விலங்குகள்** (Animalcule) என்பது இலத்தின் மொழியில் சிறிய விலங்குகள் என்று பொருள். பாக்டீரியா, புரோட்டோசோவான்கள் மற்றும் மிகச் சிறிய விலங்குகளை உள்ளடக்கிய நுண்ணிய உயிரினங்களுக்கான தொன்மையான சொல் இதுவாகும். 17ஆம் நூற்றாண்டின் இடச்சு அறிவியலாளர் ஆன்டன் வான் லீவன்ஹூக் மழைநீரில் காணப்பட்ட நுண்ணுயிரிகளைக் குறிக்க இந்த வார்த்தையினைப் பயன்படுத்தினார்.

நன்கு அறியப்பட்ட நுண்விலங்குகளின் வகைகள் பின்வருமாறு கொடுக்கப்பட்டுள்ளன.

* *ஆக்டினோப்ரிசு* மற்றும் பிற கீலியோசோவா, சூரிய நுண்விலங்குகள் என அழைக்கப்படுகின்றன.
* *அமீபாப்ரோடியசு* புரோட்டியசு நுண்விலங்குகள் என்று அழைக்கப்படுகிறது.
* *நோக்டிலூகா சிண்டிலன்சு*, பொதுவாக கடல் பிரகாசங்கள் என்று அழைக்கப்படுகிறது.
* *பாராமீசியம்*, செருப்பு நுண்விலங்கு என்று அழைக்கப்படுகிறது.
* *ரோட்டிபர்கள்*, சக்கர நுண்விலங்குகள் என்று அழைக்கப்படுகின்றன.
* *இசுடென்டர்*, ஊதுகொம்பு நுண்விலங்கு என்று அழைக்கப்படுகிறது.
* *வோர்டிசெல்லா* மற்றும் பிற பெரிட்ரிச்கள், மணி நுண்விலங்குகள் என அழைக்கப்படுகின்றன.

மார்கஸ் வர்ரோவின் *ரேரம் ரஸ்டிகாரம் லிப்ரி ட்ரெஸ்ஸிலிருந்து* இந்த மொழிபெயர்ப்பின் அடையாளமாக, கி.மு. 30க்கு முன்பே இந்த கருத்து முன்மொழியப்பட்டதாகத் தெரிகிறது.

> மேலே கூறப்பட்ட காரணங்களாலும், கண்ணுக்குப் புலப்படாத சில நுண்ணிய விலங்குகள் சதுப்பு நிலங்கள் காணப்பட்டால் அங்கு இனப்பெருக்கம் செய்து, காற்றினால் பரவி, வாய் மற்றும் மூக்கு வழியாக உடலின் உட்புறத்தை அடைவதை கவனிக்கவேண்டும், ஏனெனில், இதனால் உண்டாகும் நோய்களிலிருந்து விடுபடுவது கடினமாக இருக்கும்.
> 
> 

17ஆம் நூற்றாண்டில் ராயல் சொசைட்டியின் முதல் செயலாளரும், *தத்துவ பரிவர்த்தனைகளின்* நிறுவன ஆசிரியருமான ஹென்றி ஓல்டன்பர்க் கண்டுபிடித்த நுண்ணுயிரிகளை விவரிக்க வான் லீவென்ஹோக் பயன்படுத்திய இடச்சு வார்த்தைகளை மொழிபெயர்க்கவும் இந்த வார்த்தை பயன்படுத்தப்பட்டது. 

கில்பர்ட் மற்றும் சல்லிவனின் *தி பைரேட்ஸ் ஆப் பென்சான்சில்*, இந்த சொல் தலைமை தளபதி சாங் என்ற பெயரடை வடிவத்தில் தோன்றுகிறது. இதில் தளபதி இசுடான்லி 'எனக்கு நுண்விலங்குகளின் அறிவியல் பெயர்கள் தெரியும்’ எனப் பாடுகிறார்.

இந்தச் சொல் குறைந்தபட்சம் 1879ஆம் ஆண்டின் பிற்பகுதியிலிருந்து தொடர்ந்து இருந்து வருகின்றது.

A 1795 illustration of van Leeuwenhoek's animalcules by an unknown artist.  

A 1795 illustration of van Leeuwenhoek's animalcules by an unknown artistA 1795 illustration of van Leeuwenhoek's animalcules by an unknown artist

மேற்கோள்கள்
-----------

1. ↑  Storr-Best, Lloyd (1912). *Varro on farming. M. Terenti Varronis Rerum rusticarum libri tres.*. London: G. Bell and Sons. பக். 39. .
2. ↑  Anderson, Douglas. "Animalcules". .
3. ↑  "I Am the Very Model of a Modern Major-General". .
4. ↑  Cutting, Hiram Adolphus (1879). "An address upon farm pests, including insects, Fungi, and animalcules". .

மேலும் காண்க
------------

* வான் லீவென்ஹோக்கின் நுண்ணுயிர் வாழ்வின் நுண்ணிய கண்டுபிடிப்பு (நுண்ணுயிர்கள்)
**தா புரோம்** (*Ta Prohm*, கெமர்: ប្រាសាទតាព្រហ្ម, ஒலிப்பு: பிரசாத் தாப்ரோம்) என்பது கம்போடியாவில் சியேம்ரீப் மாகாணத்தின் அங்கோர் நகரில் அமைந்துள்ள ஒரு கோவிலின் தற்போதைய பெயராகும். கெமர் மொழியில் **ராஜவிகாரை** என வழங்கப்பட்டு வந்த இக்கோவில் பாயோன் வடிவமைப்பில் கிபி 12ம் நூற்றாண்டின் இறுதியில் அல்லது 13ம் நூற்றாண்டின் ஆரம்பத்தில் கட்டப்பட்டது. இது கெமர் பேரரசர் ஏழாம் செயவர்மன் காலத்தில்:125:388 மகாயாண பௌத்த மடமாகவும், பல்கலைக்க்ழகமாகவும் கட்டப்பட்டது. ஏனைய அங்கோர் கோவில்களைப் போலல்லாமல், தா புரோம் கோவில் அது கண்டுபிடிக்கப்பட்ட அதே நிலையில் தற்போதும் உள்ளது. இடிபாடுகள் மற்றும் காட்டு சூழலில் வளரும் மரங்கள் இக்கோவிலை சுற்றுலாப் பயணிகளிடையே மிகவும் பிரபலமானதாக உள்ளது. 1992 ஆம் ஆண்டில் இக்கோவில் பகுதியை யுனெசுக்கோ நிறுவனம் 1992 ஆம் ஆண்டில் உலகப் பாரம்பரியக் களங்களின் பட்டியலில் சேர்த்தது. தா புரோம் கோவிலின் பாதுகாப்பு மற்றும் மறுசீரமைப்புத் தொடர்பான திட்டத்தை இந்தியத் தொல்லியல் ஆய்வகம் *அப்சரா* என அழைக்கப்படும் அங்கோர் சியெம்ரீப் நிறுவனம் ஒன்றின் கூட்டுடன் நிருவகித்து வருகிறது.

மேற்கோள்கள்
-----------

விக்கிமீடியா பொதுவகத்தில்,  
 ***தா புரோம்***   
என்பதின் ஊடகங்கள் உள்ளன. 


1. ↑  Higham, C. 2001, The Civilization of Angkor, London: Weidenfeld & Nicolson, ISBN 9781842125847
2. ↑  Higham, C. 2014, Early Mainland Southeast Asia, Bangkok: River Books Co. Ltd. ISBN 9786167339443
3. ↑  "ASI rebuilding the glory of Buddhist complex in Cambodia". தி இந்து இம் மூலத்தில் இருந்து 31-07-2012 அன்று. பரணிடப்பட்டது... பார்த்த நாள்: 15-01-2017.
4. ↑  "Third phase of Cambodia temple restoration by Indian archaeologists begins". *The New Indian Express*.. பார்த்த நாள்: 15-01-2017.

* APSARA பரணிடப்பட்டது 2012-06-30 at Archive.today Accessed 17 May 2005.
**பிண்டாரா** (*Pindara*) எனவும் பிண்டாரகா அல்லது பிண்டதாரகா என்றும் அழைக்கப்படும் இது இந்தியாவின் குசராத்தின் தேவபூமி துவாரகை மாவட்டத்தில் உள்ள கச்சு வளைகுடாவின் கரையோரத்தில் உள்ள துவாரகைக்கு அருகிலுள்ள ஒரு கிராமமாகும்.

வரலாறு
------

### இதிகாசத்தில்

"ஒருவன் அடக்கப்பட்ட புலன்கள் மற்றும் ஒழுங்குபடுத்தப்பட்ட உணவுகளுடன் துவாராவதிக்கு செல்ல வேண்டும். அங்கு பிண்டாரகா என்று அழைக்கப்படும் புனித தலத்தில் நீராட வேண்டும். அதன் மூலம் தங்கத்தின் பலனை மிகுதியாகப் பெறலாம்" என *மகாபாரதத்தில்* *(3.82)* குறிப்பிடப்பட்டுள்ளது. *அனுசாசனபர்வதம்* (25.57) பிண்டாரகாவை ஒரு புனிதத் தலமாகக் குறிப்பிடுகிறது. 

மகாபாரதத்தின் உஜ்யந்த பர்வத்தில் "உஜ்ஜயந்தபர்வதம் என்ற மலை சௌராட்டிரா பிரதேசத்தில் பிண்டாரகா கோயிலுக்கு அருகில் அமைந்துள்ளது என குறிப்பிடப்பட்டுள்ளது. மகாபாரதத்தின் வனபர்வம் அத்தியாயம் 21ன் படி இந்த மலைக்கு மாய சக்திகள் இருப்பதாக கூறப்படுகிறது. துவாரகையின் யாதவ மோதலின் முடிவில் கோயில் கடலில் மூழ்கியது.

துறவிகள் ( ரிஷிகள் ) யாதவ குலத்தை சபித்ததால் குலத்தின் அழிவுக்கு வழிவகுத்தது. 

### தொல்லியல்

 7 முதல் 10 ஆம் நூற்றாண்டைச் சேர்ந்த பிண்டாரா கோயில்கள் 
பழைய கற்காலத்தின் எச்சங்களால் இந்த இடம் நிறைந்துள்ளது. ஒரு அகழ்வாராய்ச்சியில் சிவப்பு பளபளப்பான பொருட்கள் மற்றும் அம்ப்போரா துண்டுகள் கண்டுபிடிக்கப்பட்டன. இது மத்தியதரைக் கடலுடன் கடல் இணைப்புடன் ஒரு ஆரம்ப குடியேற்றத்தை பரிந்துரைத்தது. 8 ஆம் நூற்றாண்டின் முற்பகுதியில் இத்தலம் புனித யாத்திரை தலமாக இருந்தது. 

கிராமத்திற்கு அருகில் 7 முதல் 10 ஆம் நூற்றாண்டைச் சேர்ந்த ஐந்து கோயில்களும்,ஒரு *மண்டபமும்* உள்ளது. அவை பாதுகாக்கப்பட்ட நினைவுச் சின்னங்களாகும்.  

கோவாவின் தேசிய கடலியல் நிறுவனம்பிண்டாரா கடற்கரையில் நீரில் மூழ்கிய கோவில் வளாகத்தை கண்டுபிடித்தது. வடமேற்கு சௌராட்டிராவில் கடலோர ஆய்வுகளில் தற்போது அலை மண்டலத்தில் உள்ள ஒரு கோவில் வளாகத்தின் எச்சங்கள் கண்டறியப்பட்டன.

சான்றுகள்
---------

1. 1 2 3 4  Gaur, A. S.; Tripathi, Sila (2007). Sundaresh, National Institute of Oceanography, Goa. "A submerged temple complex off Pindara, on the northwestern coast of Saurashtra". *Man and Environment* (Indian Society for Prehistoric and Quaternary Studies) **XXXII** (2): 37–40. .
2. ↑  Nanavati, J. M.; Dhaky, M. A. (1969). "The Maitraka and the Saindhava Temples of Gujarat". *Artibus Asiae. Supplementum* (JSTOR) **26**: 58, 77–78. doi:10.2307/1522666.
இன்றைய நாமக்கல் மாவட்டத்தில் உள்ள வாழவந்தி நாட்டு பிள்ளைக்கரையாற்றூரில் புதிதாகத் திருமணமான எழுபது வேட்டுவ கவுண்டர் சமூக வாலிபப் போராளிகள் , தாரமங்கலம் அருகே ஆவணிப்பேரூரில் ஆண்ட பூவாணிய நாட்டுப் பொத்தி மன்னன் என்ற வேட்டுவருடன் நடந்த போரில், தங்கள் நண்பர்களும், கூட்டாளிகளுமான பூந்துறை நாட்டு கொங்கு வெள்ளாள நாட்டுக்கவுண்டர்களுக்காக தங்கள் இன்னுயிரை தியாகம் செய்தனர். கொமாரபாளையம் ஆலத்தூரில் எல்லைப் போர் நடந்தது. இவர்களின் மணப்பெண்கள் அருகில் உள்ள காப்பறா மலையில் அவர்களுடன் சதியில் உடன்கட்டையேறி அர்த்தநாரீசுவரரை அடைந்ததாக அப்பிச்சிமார் காவியம் கூறுகிறது.

மசரி அம்மன்
-----------

மசரி என்ற இசுலாமிய பெண்ணின் மகன்களான தனுக்காமன், வாதுருகார் (பகதூர் கான்) என்ற இரண்டு சகோதரர்களும் போரில் அப்பிச்சிமாருக்காக இறந்தனர்.

வழிபாடு
-------

திங்களூர், சிங்காநல்லூர், ஓடப்பள்ளி மற்றும் திடுமல் ஆகிய இடங்களில் உள்ள அப்பிச்சிமார் மடங்கள் எனப்படும் இடங்களில் இந்நாயகர்கள் தெய்வமாக வணங்கப்படுகிறார்கள். அறுபது வேட்டுவர்களும் சைவ தெய்வங்களாக இருந்தாலும், முஸ்லிம் மாவீரர்களது தாயான மசரி அம்மனுக்குத் தனியாக மிருகபலி கொடுக்கப்படுகிறது. பூந்துறை நாட்டிலுள்ள கொங்கு வேளாளர் கவுண்டர் நாட்டார் மற்றும் வேட்டுவ கவுண்டர்களின் பெருந்தாலி பிரிவைச் சேர்ந்தவர்களாலும் குலதெய்வமாக வணங்கப்படுகின்றனர்.

இலக்கியங்கள்/ஆவணங்கள்
---------------------

பழங்கால காவியமான அப்பிச்சிமார் காவியம் அவர்களைப் பற்றியது.

பிற அப்பிச்சிமார் தலங்கள்
-------------------------

பிற அப்பிச்சிமார் தலங்கள்:

சலங்கபாளையம் அப்பிச்சிமார்சுவாமி கோயில்

பிரிதி பிரிதிகாப்பட்டி அப்பிச்சிமார் கோயில்

கோவை அப்பிச்சிமார் கோயில்

சங்கராபாளையம் அப்பிச்சிமார் கோயில்

பிற மசரி அம்மன் தலங்கள்
-----------------------

வெள்ளோடு ராசா கோயில்

ஆதாரங்கள்
---------

1. ↑  S. வேலுச்சாமி கவிராயர் (1934). "குருகுல வரலாறு". .
2. ↑  "எப்போதும் துணையிருப்பான் அப்பிச்சி மாரய்யன்". .
3. ↑  கவிராயர், எஸ். வேல்சாமி (1934). "குருகுல வரலாறு". .
4. ↑  Dr.Mailer Ravindran. *அப்பிச்சிமார் காவியம்*. .
**செங்குதக் கொண்டைக்குருவி** (*Red-vented Bulbul*, *Pycnonotus cafer*), மரங்களில் அடையும் பறவைகளுள் ஒன்றாகும். இது கொண்டைக்குருவி, கொண்டைக்கிளாறு போன்ற பல பெயர்களில் அழைக்கப்படுகிறது.

பொதுவான கொண்டைக்குருவி வகைகள்
-----------------------------

கொண்டைக்குருவிகள் பொதுவாக இருவகையானவை. ஒரு வகையின் கருங்கொண்டை நீண்டு, கொம்பு போல் முன் வளைந்திருக்கும். இது செம்மீசைக் கொண்டைக்குருவி என்றழைக்கப்படும். பொதுவாக இது மலைப்பகுதிகளில் காணப்படும்; தமிழகத்தில் உதகமண்டலத்திலும் மற்ற மலைப்பகுதிகளும் இது காணப்படும். மற்றொரு வகை, **செங்குதக் கொண்டைக்குருவி** என்றும் அழைக்கப்படும் சின்னான். இதன் கொண்டை சற்றுச் சிறியது. இதை சமவெளிகளிலும் வீடுகளுக்கருகிலும் சிறு குன்றங்களிலும் காணலாம். இவ்விருவகைக் குருவிகளுக்கும் கொண்டை கருத்து, உடல் கபில நிறத்தில் இருக்கும்; வாலடி இரத்தச் சிவப்பாக இருக்கும். உற்சாகமான குரலில் பரபரப்புடன் இவை கூவும்.

மலைப்பகுதிகளில் முழுக்கருப்பான ஒரு கொண்டைக்குருவி உண்டு. வேறு வகைக் கொண்டைக்குருவிகளும் உள்ளன. கொண்டைக்குருவிகளில் வமிசத்தைச் சேர்ந்த கொண்டை இல்லாக் குருவிகளும் உண்டு. இவற்றுள் முக்கியமானது மரகதத்தின் பசுமையும் இனிய குரலையும் உடைய மரம்வாழ் பச்சைக்குருவி (Chloropsis) வகையே.

செங்குதக் கொண்டைக்குருவி
------------------------

### அடையாளங்கள்

இரு கொண்டைக்குருவிகள்
* மைனாவை விடச் சிறிய (20 செ.மீ அல்லது 8 இன்ச்சு) பறவை.
* தலையும் தொண்டையும் நல்ல கருப்பாகவும் உடலும் மூடிய இறகுகளும் பழுப்பு நிறமாகவும் இருக்கும். சிறகுகளின் ஓரங்கள் வெண்மையுள்ளதால் செதிலுற்றது போன்ற தோற்றமுடைய இறகுகள் கொண்டது; வயிற்றுப்பகுதியும் மேல்-வாலின் மறைவுப்பகுதியும் வெண்ணிறமாகக் காட்சியளிக்கும். வாலின் அடிப்பகுதி கரும்பழுப்பு நிறமுடையது.
* வாலின் அடியிலுள்ள செக்கர் சிவப்புத் திட்டு இதன் முக்கிய அடையாளம். எண்ணெய்க்கறுப்பு நிறக் கருவிழி, கருநிற அலகு, கால்கள் கொண்டது.

### பரம்பல்

சின்னான்
இந்தியா முழுவதிலும் காணப்படும் பறவை. தெற்காசியாவில் இந்தியாவில் தொடங்கி இலங்கை, கிழக்கில் மியான்மர், தென்மேற்கு சீனா வரையில் இதன் பரவல் நெடுந்துள்ளது; இப்பகுதிகளில் இது உள்ளூர்ப் பறவையாகக் கருதப்படுகிறது. மேலும், பிஜி, சமோவா, டோங்கா, ஹவாய், துபாய், ஐக்கிய அரபு அமீரகம், நியூசிலாந்து ஆகிய நாடுகளிலும் (தீவுகளிலும்) *சின்னான்* அறிமுகப்படுத்தப்பட்டு இப்போது நன்கு வேரூன்றி விட்டது.

### இந்தியாவில் காணப்படும் பலவிதச் சின்னான்கள்

* முதன்மை வகை (*Pycnonotus cafer*) தென்னிந்தியாவில் காணப்படுவது.
* மேற்குப்பகுதியில் (காஷ்மீர் தொடங்கி பாகிஸ்தானின் கோகாட் மாவட்டம் வழியாக உப்பு மலைத்தொடர் ஊடாக, உத்தராகண்டின் குமவோன் வரை) காணப்படுவது *P. C. intermedius* வகையாகும்.
* இமயமலைப் பகுதியான கிழக்கு நேப்பாளம் தொடங்கி அசாம் வரை காணப்படுவது *P. C. bengalensis*  வகை.
* இப்பகுதிகளுக்குத் தெற்கே அகமதுநகர் வரை காணப்படுவது *P. C. pallidus*  வகை; கிழக்குப் பகுதியில் காணப்படுவது *P. C. saturatus*  வகை.

மேற்கோள்கள்
-----------

1. ↑  "*Pycnonotus cafer*". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2008* (பன்னாட்டு இயற்கைப் பாதுகாப்புச் சங்கம்). 2009. .
2. ↑  மா. கிருஷ்ணன் - தமிழிணையக் கல்விக்கழகத்தின் கலைக்களஞ்சியத்தில்
3. ↑  POPULAR HANDBOOK OF INDIAN BIRDS # 68 – Hugh Whistler
4. ↑  Whistler, Hugh (1949). Popular Handbook of Indian Birds. 4th ed.. Gurney & Jackson. pp. 68–70.
**பள்ளி முகாம்** (School camp) என்பது கல்வியின் ஒரு வடிவமாகும் (பொதுவாக தொடக்கப் பள்ளிகளுக்குள் செயல்படுத்தப்படுகிறது) இயற்கை அல்லது சுற்றுலா முக்கியத்துவம் வாய்ந்த இடத்திற்கு ஒரு வகுப்பின் ஆசிரியர்களுடன் களப்பயணம் மேற்கொள்வதனை இது குறிக்கிறது. யப்பானில் ***ரிங்ங்காக்கௌ*** (林間学校, வனப் பள்ளி), ஜெர்மனியில் ***ஷூல்லண்ட்ஹெய்ம்*** (பள்ளி விடுதி, பள்ளி முகாம்), [   போலந்தில் ***ஜியோலோனா ஸ்கோலா*** (பச்சை பள்ளி),  மற்றும் நெதர்லாந்தில்***ஸ்கூல்கேம்ப்*** ( பள்ளி முகாம்) எனும் பெயரில் இது செயல்படுகிறது .

வரலாறு
------

19 ஆம் நூற்றாண்டில், பள்ளி மாணவர்களை வெளியூர் பயணங்களுக்கு அழைத்துச் செல்வதன் மூலம், அவர்களின் ஆரோக்கியம் மேம்படுத்துவதாகக் கூறப்படுவது பரவலாக நடைமுறையில் இருந்தது.  யப்பானில், சோவா காலத்தில் *ரிங்கங்காக்கௌ* உருவாக்கப்பட்டது, இது ஜெர்மன் *ஃபெரியன்கோலோனியால்* தாக்கத்தினால் ஏற்படுத்தப்பட்டது  ஐரோப்பா மற்றும் யப்பானின் பெரும்பாலான நாடுகளில், இந்தப் பாரம்பரியம் இன்னும் பல பள்ளிகளில் செயல்படுத்தப்படுகிறது.

சான்றுகள்
---------

1. ↑  "林間学校". .
2. ↑  "Verband Deutscher Schullandheime". Verband Deutscher Schullandheime E.V.. .
3. ↑  "Co to jest zielona szkoła?". 20 July 2019. .
4. ↑  "Schoolkamp". 20 July 2019. .
5. ↑  Klinger, Herbert F.K. (1957). "School Camping and Your Resources". *The Clearing House* **31** (9): 523–524. doi:10.1080/00098655.1957.11475638. .
6. ↑  Takahiro Watanabe (2005). *〈林間学校〉の誕生--衛生的意義から教育的意義へ*. Kyoto University. பக். 343–356.
7. ↑  Kruse, Klaus (1975). *Geschichte der Schullandheimbewegung*. Regensburg. பக். 11–106.